 Toddobaad kadib Asadkii ayaa iigu yimid London, isag oo kusii jeeda magaalada Muqdisho, sii uu halkaasi ugu aqal galo, markaan isku nimid kadib, ayaa waxaa na dhex martay sheeko aad u dheer oo ku saabsaneyd gabadha uu guursanayo iyo bal sida uu xaalkiisu yahay, anaa sheekada bilaabay, oo ku iri war lacag baad sameysay, maasha la yiri aroosaa maskiin maaha, ee waa tuma gabadha aad guursaneyso, bal ii sheeg, markaasi baa isaga oo aad moodo in farxadda ay ka tan badisy buu igu yiri war gabadha aniga horta wax jaceyl ah, ah nama dhex marin, laakiin Xamzow, haddaad aragto, walaahi isla daqiiqaddan baad goaan ku gaari in laguu guri geeyo, qurux ay qabto darteed,, hadaan warka ka dhageystay oo farxaddiisa aan la dhoola cadeeyay baan ku iri waan gartatye, hadii dhexdiina uusan wax jaceyl ah dhex marin yaa qorshahan wada? 